AIŠKINAMASIS RAŠTAS

Dėl viešosios įstaigos Molėtų turizmo ir verslo informacijos centro 2015 m. metinių finansinių ataskaitų rinkinio patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos viešųjų įstaigų įstatymo (toliau - įstatymas) 10 straipsnio 1 dalies 6 punktas reglamentuoja, kad kiekvienais metais per keturis mėnesius nuo viešosios įstaigos finansinių metų pabaigos turi įvykti eilinis visuotinis dalininkų – šiuo atveju vienintelis dalininkas yra Molėtų rajono savivaldybė - susirinkimas. Viešosios įstaigos vadovas eiliniam visuotiniam dalininkų susirinkimui privalo pateikti viešosios įstaigos metinių finansinių ataskaitų rinkinį ir praėjusių finansinių metų viešosios įstaigos veiklos ataskaitą. Viešoji įstaiga Molėtų turizmo ir verslo informacijos centras (toliau – Centras) 2016 m. balandžio 11 d. Molėtų rajono savivaldybės tarybai pateikė Centro 2015 m. metinių finansinių ataskaitų rinkinį ir 2015 m. įstaigos veiklos ataskaitą.

2015 metams Centrui buvo nustatyti šie tikslai:

1. Kurti objektus, kurie būtų išskirtiniai iš kitų vietovių: bendradarbiavimas vykdant projektą „Žvejybos rojus“.
2. Ieškoti projektų ir partnerių, kurie padėtų pritraukti lėšų veiklai ir padidintų galimybes plėsti ir įvairinti veiklą: dalyvavo parodose, Molėtų krašte lankėsi virš 30 Lietuvos kelionių agentūrų darbuotojų, gidų, žurnalistų, turizmo profesionalams buvo parodyti populiariausi lankomi objektai ir kita.
3. Parengti turizmo paketus: bendradarbiaujant su Utenos turizmo informacijos centru, buvo parengti 8 ekskursijų paketai.
4. Surengti verslo nominacijų vakarą: surengtas.
5. Gauti 1000 eurų pelną: Centro grynasis veiklos rezultatas – 643,45 euro.

Centro direktorius už praėjusių metų veiklą atsiskaitė Savivaldybės vadovams. Centro veikla įvertinta labai gerai. 2016 m. suformuoti tokie tikslai:

1. Rengti kompleksinius turizmo paketus, didinti jų skaičių.
2. Plėsti prekių asortimentą Centro parduotuvėje.
3. Centro darbo laiką pritaikyti prie turistų.
4. Gauti pajamas ir Centro išlaidas pasidengti uždirbtomis lėšomis.
5. Gauti 2500 eurų pelną.

Parengto sprendimo projekto tikslas – patvirtinti viešosios įstaigos Molėtų turizmo ir verslo informacijos centro 2015 m. metinių finansinių ataskaitų rinkinį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos viešųjų įstaigų įstatymo 10 straipsnio 1 dalies 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai. Patvirtintas viešosios įstaigos Molėtų turizmo ir verslo informacijos centro 2015 m. metinių finansinių ataskaitų rinkinys.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6.Vykdytojai, įvykdymo terminai**

Viešosios įstaigos Molėtų turizmo ir verslo informacijos centro direktorius.